ลือ! APX พบ “เฮียหวัด”-มาชานลี สาดหุ้น “ค่าฟี” ทิ้ง 500 ล้านหุ้น
ลือ! APX ปิดบุ๊คพบ "เฮียหวัด"-มาชานลีสาดหุ้น "ค่าฟี" ทิ้ง 500 ล้านหุ้น ด้านรายย่อยที่ติดมา 18 ปีทิ้งออกมารวมกันราว 200 ล้านหุ้น-พบบบิ๊กล็อค
29 มี.ค. 2560

ผู้สื่อข่าวรายงานว่า วานนี้ (27 มี.ค.) หุ้นบริษัท เอเพ็กซ์ ดีเวลลอปเม้นท์ จำกัด (มหาชน) หรือ APX กลับเข้ามาซื้อขายในตลาดหลักทรัพย์แห่งประเทศไทยอีกครั้ง โดยราคาเปิดตลาดอยู่ที่ 2.12 บาท ก่อนจะเจอแรงขายเข้ามาอย่างต่อเนื่องจนกระทั่งมาปิดตลาดที่ราคา 0.96 บาท ราคาสูงสุดอยู่ที่ 2.20 บาท ราคาต่ำสุดอยู่ที่ 0.95 บาท ด้สยมูลค่าซื้อขาย 1.21 พันล้านบาท
ทั้งนี้ แหล่งข่าววงการเงิน เปิดเผยว่า แรงขายหุ้น APX ที่ออกมาจำนวนมากในการกลับเข้ามาซื้อขายใหม่ของ APX เกิดจากการขายหุ้นออกมาของกลุ่มนายสวัสดิ์ หอรุ่งเรือง ซึ่งเป็นผู้ก่อตั้งและผู้ถือหุ้นรายใหญ่ในบริษัท ซันเทคกรุ๊ป จำกัด (มหาชน) หรือ SUNTEC ที่อยู่ในแผนฟื้นฟูกิจการและหยุดซื้อขายกิจการมาตั้งแต่ปี 2542 ก่อนที่จะเปลี่ยนชื่อมาเป็น APX ในปัจจุบัน และเป็นการขายของมาชานลี หรือ นายชาญ บูลกุล ผู้บริหารของบริษัท บรุ๊คเคอร์ กรุ๊ป จำกัด (มหาชน) หรือ BROOK ซึ่งเป็นที่ปรึกษาออกมารวมกันประมาณ 500 ล้านหุ้น
รวมทั้งยังมีแรงขายจากผู้ถือหุ้นรายย่อยที่ติดหุ้นมานานกว่า 18 ปี รวมกันอยู่ที่ประมาณ 200 ล้านหุ้น ด้วยเหตุนี้จึงส่งผลให้ราคาหุ้น APX ปรับตัวลงมาจนปิดตลาดที่ราคา 0.96 บาท ทั้งนี้ไม่มีรายงานว่า กลุ่มผู้ถือหุ้นรายใหม่
นอกจากนี้ยังมีรายงานหลังปิดทำการซื้อขายหลักทรัพย์ของตลาดหลักทรัพย์แห่งประเทศไทยวานนี้ (27 มี.ค.) พบว่า APX มีการทำรายการซื้อขายหลักทรัพย์บนกระดานใหญ่ (BIG LOT) จำนวน 13 รายการ ปริมาณ 38 ล้านหุ้น มูลค่ารวม 83.50 ล้านบาท ราคาเฉลี่ย 2.16 บาทต่อหุ้น ซึ่งเป็นราคาสูงกว่ากระดานซื้อขาย
อย่างไรก็ตาม ข้อมูลการถือหุ้น ณ วันที่ 2 มี.ค.2560 บริษัท บรุ๊คเคอร์ กรุ๊ป จำกัด (มหาชน) หรือ BROOK ถือหุ้นอยู่ 63.57 ล้านหุ้น หรือคิดเป็น 2.12% ส่วนข้อมูลผู้ถือหุ้นรายย่อย ณ วันที่ 8 เม.ย.2559 จำนวนผู้ถือหุ้นรายย่อย (Free float) ของ APX อยู่ที่ 706 ล้านหุ้น ส่วน % การถือหุ้นของผู้ถือหุ้นรายย่อย (% Free float) ของ APX อยู่ที่ 42.10%